फ्लैगशिप कंपनी एंटरप्राइजेज का शेयर करीब 5% गिरा, सेंसेक्स 541 अंक गिरकर 59,806 पर बंद
BSE NSE Sensex Today, Stock Market Latest Updates आज यानी गुरुवार (9 मार्च) को घरेलू शेयर बाजार में गिरावट का रुख है। सेंसेक्स करीब 200 अंक गिरकर 60,000 के करीब कारोबार कर रहा है।
भारतीय शेयर बाजार में हफ्ते के चौथे कारोबारी दिन, यानी गुरुवार (9 मार्च 23) को गिरावट देखने को मिली। सेंसेक्स 541 अंक गिरकर 59,806 के स्तर पर बंद हुआ। वहीं निफ्टी में भी 164 अंक की गिरावट रही। यह 17,589 के स्तर पर बंद हुआ। सेंसेक्स के 30 शेयरों में से 23 शेयरों में गिरावट और सिर्फ 7 शेयरों में तेजी रही।
अडाणी एंटरप्राइजेज का शेयर 4.82% गिरा
आज अडाणी ग्रुप के 10 शेयरों में से 8 में तेजी रही। ग्रुप की फ्लैगशिप कंपनी अडाणी एंटरप्राइजेज का शेयर 4.82% गिरकर 1,941 रुपए पर बंद हुआ। अडाणी ट्रांसमिशन, पावर, टोटल गैस और ग्रीन एनर्जी के शेयरों में 5-5% की तेजी रही। अडाणी विल्मर में 2.59% और NDTV में 1.32% की तेजी देखने को मिली। वहीं अडाणी पोर्ट्स में 2.24%, अंबुजा सीमेंट में 1.99% और ACC में 1.40% गिरावट रही।
M&M-SBI लाइफ निफ्टी-50 के टॉप लूजर
अडाणी एंटरप्राइजेज, M&M, SBI लाइफ, रिलायंस, अडाणी पोर्ट्स, बजाज फिनसर्व, ICICI बैंक, आयशर मोटर्स और टेक महिंद्रा समेत निफ्टी-50 के 39 शेयरों में गिरावट रही। टाटा स्टील, LT, अपोलो हॉस्पिटल, भारती एयरटेल, सिप्ला, एक्सिस बैंक और NTPC समेत निफ्टी के 10 शेयरों में तेजी देखने को मिली। वहीं एक शेयर में कोई बदलाव नहीं हुआ।
ऑटो सेक्टर में 1.83% की गिरावट रही
NSE के 11 सेक्टोरल इंडेक्स में से 10 में गिरावट रही। ऑटो सेक्टर में सबसे ज्यादा 1.83% की गिरावट आई। FMCG, IT, PSU बैंक और रियल्टी सेक्टर में 1% से ज्यादा की गिरावट रही। बैंक, फाइनेंशियल सर्विसेज, मीडिया, फार्मा और प्राइवेट बैंक सेक्टर में भी मामूली गिरावट आई। सिर्फ मेटल सेक्टर में मामूली तेजी रही।
अमेरिकी बाजारों में बुधवार को मिक्‍स्‍ड ट्रेंड
अमेरिकी बाजारों में बुधवार को मिक्‍स्‍ड ट्रेंड देखने को मिला। डाउ जोन्स में 58.06 अंकों की कमजोरी रही और यह 32,798.4 के लेवल पर बंद हुआ। S&P 500 इंडेक्‍स 5.64 अंकों की मामूली बढ़त के साथ 3,992.01 के लेवल पर बंद हुआ। नैस्डैक कंपोजिट में 46 अंकों की बढ़त रही और यह 11,576.00 के लेवल पर बंद हुआ था।
बुधवार को तेजी के साथ बंद हुआ था बाजार
इससे पहले बुधवार यानी 8 मार्च को भारतीय शेयर बाजार तेजी के साथ बंद हुए थे। सेंसेक्स 124 अंक बढ़कर 60,348 के स्तर पर बंद हुआ था। निफ्टी भी 43 अंक चढ़ा। ये 17,754 के स्तर पर बंद हुआ था।
FII की खरीदारी, DII की बिकवाली
8 मार्च के कारोबार में फॉरेन इंस्‍टीट्यूशनल इन्‍वेस्‍टर्स (FII) नेट बायर्स रहे। वहीं डोमेस्टिक इंस्‍टीट्यूशनल इन्‍वेस्‍टर्स (DII) नेट सेलर्स रहे। NSE पर उपलब्‍ध प्रोविजनल डेटा के अनुसार FII ने बाजार में 3,671.56 करोड़ रुपए की खरीदारी की। DII ने 937.80 करोड़ रुपए के शेयर बेचे थे।